Diari Oficial de la Generalitat Valenciana


Sumari del DOGV 6533, del 01-06-2011 (2011/6320)

RESOLUCIÓ de 26 de maig de 2011, del director general de Personal, per la qual es declaren aprovades les llistes definitives d'aspirants admesos i exclosos per a participar en els procediments selectius d'ingrés, accessos i adquisició de noves especialitats en els cossos docents de professors d'Ensenyança Secundaria i professors tècnics de Formació Professional, convocats per Resolució de 10 de març de 2011, de la Conselleria d'Educació.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6533

Data del DOGV
:   01-06-2011

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2011/6320


Data del document
:   26-05-2011

Organisme emissor
:   Conselleria d'Educació

Tipus de document
:   Resolució

Anàlisi jurídica

RESOLUCIÓ de 26 de maig de 2011, del director general de Personal, per la qual es declaren aprovades les llistes definitives d'aspirants admesos i exclosos per a participar en els procediments selectius d'ingrés, accessos i adquisició de noves especialitats en els cossos docents de professors d'Ensenyança Secundaria i professors tècnics de Formació Professional, convocats per Resolució de 10 de març de 2011, de la Conselleria d'Educació. [2011/6320]
Transcorregut el termini de reclamacions previst en el punt tercer de la Resolució de 4 de maig de 2011, del director general de Personal (DOCV núm. 6515, de 6 de maig), per la qual es declaren aprovades les llistes provisionals d'aspirants admesos i exclosos per a participar en els procediments selectius d'ingrés, accessos i adquisició de noves especialitats als cossos docents de professors d'Ensenyança Secundaria i professors tècnics de Formació Professional, esmenades les deficiències observades i resoltes les reclamacions presentades, resolc:
Primer
Declarar aprovada la llista definitiva d'aspirants admesos i exclosos, amb indicació en este últim cas de les causes d'exclusió, per a participar en els procediments selectius d'ingrés, accessos i adquisició de noves especialitats en els cossos docents de professors d'Ensenyança Secundària i professors tècnics de Formació Professional, convocats per Resolució de 10 de març de 2011, de la Conselleria d'Educació (DOCV núm. 6492, de 31 de març).
La llista definitiva d'aspirants admesos i exclosos estarà exposada al públic en la seu de la Conselleria d'Educació i en cadascuna de les direccions territorials d'Educació, les adreces de les quals apareixen en l'annex I a esta resolució. Així mateix, també podrà consultar-se en la pàgina d'internet de la Conselleria d'Educació: .
El fet de figurar en la relació d'admesos no prejutja que es reconega als interessats la possessió dels requisits exigits en estos procediments selectius. Quan de l'examen de la documentació que d'acord amb la base 10 de la resolució de convocatòria s'hi haja de presentar, en el cas de ser seleccionats, se'n desprenga que no posseïxen algun dels requisits, els interessats decauran de tots el drets que es pogueren derivar de la seua participació en estos procediments.
Segon
Convocar els aspirants admesos per a participar en estos procediments selectius d'ingrés i accessos als cossos de professors d'Ensenyança Secundaria i professors tècnics de Formació Professional, que estiguen exempts o hagen superat les proves de coneixements dels dos idiomes oficials de la Comunitat Valenciana i d'espanyol per a estrangers, davant els corresponents tribunals, segons figuren en la llista definitiva d'admesos i exclosos, per a la realització de la primera prova de la fase d'oposició o, si s'escau, a l'acte de presentació, el dia 27 de juny de 2011, a les 10 hores, als llocs que es relacionen en l'annex II d'esta resolució.
Tercer
Convocar els aspirants admesos per a participar en el procediment per a l'adquisició de noves especialitats als cossos de professors d'Ensenyança Secundaria i professors tècnics de Formació Professional davant els corresponents tribunals, segons figuren en la llista definitiva d'admesos i exclosos, a l'acte de presentació el dia 27 de juny 2011, a les 10 hores, tots ells als llocs que es relacionen en l'annex II d'esta resolució.
Quart
Els aspirants s'hi hauran de presentar amb el document nacional d'identitat (DNI) o document similar del país d'origen, passaport o permís de conducció, vigents, on aparega la fotografia del titular.
Els qui no hi compareguen quedaran exclosos del procés selectiu, d'acord amb el que establix la base 6.1 de la resolució de convocatòria.
Cinqué
La prova de la fase d'oposició es podrà realitzar el dies següents: 28, 29 i 30 de juny i 1, 2, 4, 5, 6, 7, 8, 9, 11, 12, 13 i 14 de juliol de 2011.
Sisé
Contra la present resolució, que posa fi a la via administrativa, d'acord amb el que preceptua l'article 109 de la Llei 30/1992, de 26 de novembre, en la redacció donada per la Llei 4/1999, de 13 de gener, en relació amb la disposició final segona de la Llei 5/1983, de 30 de desembre, del Govern Valencià, i la disposició addicional 15 de la Llei 6/1997, de 14 d'abril, podrà interposar-se potestativament recurs de reposició davant la Direcció General de Personal en el termini d'un mes comptat des del dia següent de la seua publicació o interposar directament recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptats a partir del dia següent de la seua publicació.
València, 26 de maig de 2011.- El director general de Personal: David Barelles Adsuara.
ANNEX I
Llocs d'exposició de les llistes definitives d'admesos i exclosos
Conselleria d'Educació
Av. Campanar, 32
46293 València
Direcció Territorial d'Educació d'Alacant
C/ Carratalá, 47
03633 Alacant
Direcció Territorial d'Educació de Castelló
Av. del Mar, 23
12671 Castelló de la Plana
Direcció Territorial d'Educació de València
Edifici PROP II
C/ Gregorio Gea, 14
46779 València